b'\n_START_ARTICLE_\nUgaritska abeceda\n_START_PARAGRAPH_\nUgaritska abeceda je iz klinopisa izpeljana soglasni\xc5\xa1ka abeceda (abd\xc5\xbead). Uporabljala se je od 15. stoletja pr. n. \xc5\xa1t. za zapis ugarit\xc5\xa1\xc4\x8dine, izumrlega kanaanskega jezika z obmo\xc4\x8dja Ugarita (dana\xc5\xa1nja Ras \xc5\xa0amra, nekaj kilometrov severno od sirskega mesta Latakija). Vsebuje 30 razli\xc4\x8dnih \xc4\x8drk. Z njo so se zapisovali \xc5\xa1e nekateri jeziki (zlasti hurij\xc5\xa1\xc4\x8dina), vendar samo na obmo\xc4\x8dju Ugarita._NEWLINE_Ugaritske glinene tablice so najstarej\xc5\xa1i znani dokaz protokanaanskega vrstnega reda \xc4\x8drk, ki je vplival tudi na razvrstitev \xc4\x8drk gr\xc5\xa1ke in latinske abecede._NEWLINE_\xc4\x8crke so se najpogosteje zapisovale od leve proti desni, najdenih pa je tudi nekaj primerov pisanja v nasprotni smeri.'